Hei! Nimeni on Martin Reén.
Pidän opetussarjan, jonka nimi on Identiteetti Kristuksessa.
Ensimmäinen osa käsittelee aihetta Sinä olet rakastettu Kristuksessa.
On todella tärkeää löytää oma identiteettimme -
Jumalan näkökulmasta. Jumalan näkökulma kerrotaan evankeliumissa.
Hän tahtoo meidän löytävän identiteettimme Hänessä.
Evankeliumissa keskeistä on, että olemme Kristuksessa.
Hän tahtoo meidän tuntevan ja näkevän itsemme Kristuksessa.
Tätä aihetta me käsittelemme neljässä jaksossa.
Ensimmäisessä jaksossa tutkimme, miten rakastettu olet Kristuksessa.
Sinä katsoja olet todella rakastettu ja sisällytetty Jumalan suunnitelmiin.
Hänellä on sinua kohtaan hyviä ajatuksia.
Syntiinlankeemuksessa ihminen menetti todellisen identiteettinsä.
Menetimme elämäntarkoituksemme ja tulevaisuutemme päämäärän.
Mutta Kristuksessa se kaikki on saatu takaisin. Siitä puhumme tänään.
Eräs jae, joka on viime aikoina puhutellut minua, on Kol. 3:10.
Luen sen Mirror-käännöksestä [suom. mukaillen].
"Me seisomme täysin samaistuneena uuteen luomukseen, -
uudistettuna tuntemuksessa Luojan tarkan kuvan mallin mukaisesti."
Se tarkoittaa, että elämämme perustus on Kristuksessa.
Meillä on Kristuksessa perustus, -
niin että voimme täysin samaistua uuteen luomukseen.
Sinä et siis ole yhtä kuin kokemuksesi.
Se, mitä olet käynyt läpi elämässäsi ja millaista elämäsi on ollut, taustasi, -
asemasi ja koulutuksesi ― elämän matka voi olla mahtava tai rikkinäinen.
Identiteettisi ei kuitenkaan ole kiinni siitä.
Se löytyy Kristuksesta ja Hänen työstään.
Uudesta sinusta, jonka Hän teki ristillä.
Hän teki sinusta uuden luomuksen, ja voit kiinnittää identiteettisi siihen -
ja olla täysin varma siitä.
Hän on malliesimerkki. Kristus on alkuperäinen kuva.
Sinut on luotu Hänen kuvakseen.
Voit löytää identiteettisi siitä, sillä Hän on esikuva, -
ja sinut on luotu Hänen kuvakseen.
Niin kuin Isä rakastaa Häntä, Hän rakastaa sinuakin.
Niin kuin Hän on hyväksytty, puhdas ja viaton Isän edessä, niin olet sinäkin.
Siitä tulemme puhumaan.
Se on minusta mahtavaa, sillä maailmassa moni etsii identiteettiä.
Moni etsii elämälleen tarkoitusta ja päämäärää.
Siksi ihmiset metsästävät jatkuvasti tunnustusta.
Yritetään saada tykkäyksiä Facebookissa ja somessa.
Ihmiset haluavat tietää, että he ovat arvokkaita.
He haluavat tietää, miksi he ovat täällä ja keiksi heidät on luotu olemaan.
Jos katsomme itseemme ja etsimme hyväksyntää ja identiteettiä -
työstä, ihmisten mielipiteistä tai muusta sellaisesta, -
juoksemme ikuisessa oravanpyörässä pääsemättä minnekään, -
sillä todellinen identiteetti löytyy vain Kristuksesta ja siitä, -
miten Isä näkee meidät.
Hän tahtoo, että me uskomme siihen -
ja elämme sitä todeksi.
Siitä käytännössä evankeliumissa on kyse.
Hän vapautti meidät synnistä ja rikkinäisyydestä.
Hän otti pois syyllisyyden ja häpeän.
Hän ei tehnyt sitä vain antaakseen meille oikeudellisen aseman.
Hän teki sen palauttaakseen meille suhteen ja identiteetin Kristuksessa.
Avataanpa yhdessä Ensimmäinen Johanneksen kirje.
Mennään lukuun 4 ja luetaan ensin jae 10.
"Siinä on rakkaus ―
ei siinä, että me rakastimme Jumalaa, vaan siinä, että hän rakasti meitä -
ja lähetti Poikansa meidän syntiemme sovitukseksi."
Rakkautta Raamatussa ei määritellä niin, -
että me rakastamme Jumalaa, vaan niin että Jumala rakastaa meitä.
Hän on rakkaus, ja Hänen rakkautensa tuli ilmi Kristuksessa.
Kun Kristus tuli maailmaan, Hän ei tullut tuomitsemaan.
Hän ei tullut osoittamaan vikojamme ja ongelmiamme.
Hän tuli osoittamaan Jumalan rakkauden.
Paavali sanoo 1. Kor. 2:ssa, ettei hän halunnut heidän luonaan tietää -
mistään muusta kuin Kristuksesta, ristiinnaulitusta Kristuksesta.
Hän sanoi, että heidän luonaan hän ei halunnut tietää mistään muusta -
kuin Jumalan sydämestä ja rakkaudesta.
Isän rakkaus, Jumalan valtakunta ja se, kuka Jumala on, -
on tullut täysin ilmi Jeesuksessa Kristuksessa.
Jumalan rakkauden huipentuma ja vahvin osoitus -
on Kristuksen ristissä.
Kun ihminen lankesi syntiin -
ja päätti syödä hyvän- ja pahantiedon puusta, -
ihminen meni piiloon. Jumala ei ollut se, joka pakeni.
Joskus ajattelemme kuin Jumala olisi hermostunut syntiinlankeemuksesta -
ja piiloutunut pensaaseen. Mutta ei Jumala kääntynyt pois.
Ei. Jumala tuli käyskentelemään paratiisiin ihmisen langettua syntiin.
Hän kysyi Aadamilta: "Missä olet?"
Kun Aadam ja Eeva lankesivat syntiin, Aadam pakeni ja piiloutui metsään.
Hän ei enää uskonut, että Jumala rakasti häntä ja että Jumala on hyvä.
Synnin seuraus oli se, että ihminen alkoi kokea torjuntaa, -
hylkäämistä, yksinäisyyttä.
Kaikkea sitä, mikä rikkoo meitä. Rikkinäisyyttä, rikkinäisiä suhteita.
Kadotimme identiteettimme syödes- sämme hyvän- ja pahantiedon puusta,
joka on lain esikuva.
Sen vuoksi ihmisen piti yrittää löytää identiteetti naamioista, suorituksista.
Siksi heti langettuaan syntiin ihminen huomasi olevansa alasti.
Hän alkoi katsoa itseensä ja näki, ettei hän ole rakkauden arvoinen.
Ettei hän ole tarpeeksi hyvä. Ihminen alkoi kokea häpeää.
Hän peitti itsensä viikunanlehdillä.
Ihminen ei pystynyt enää seisomaan Jumalan edessä -
häpeän ja syyllisyyden tähden ja sen tähden, että hän kuvitteli, -
ettei Jumala enää rakasta häntä.
Niinpä ihminen piiloutui metsään.
Kun Jumala tuli kävelylle Eedeniin, Hän kysyi Aadamilta ja Eevalta: -
"Missä sinä olet? Aadam, missä olet?"
Jumala ei katsonut ihmistä eri lailla. Ihminen katsoi Jumalaa eri tavalla.
Koska Jumala ei halunnut, että se jatkuu, -
Hän lähetti Jeesuksen Kristuksen.
Jeesus tuli etsimään ihmistä.
Löytämään meidät piilopaikastamme. Pusikosta ja viikunanlehtiemme takaa.
Sillä Hän rakastaa meitä liikaa jättääkseen meidät syntiin.
Hän tuli syntiemme sovitukseksi ja kantoi syntimme.
Hän tuli ottamaan pois kaiken sen ja ilmoittamaan Isän rakkauden meille.
Siirrytään hieman eteenpäin lukua jakeeseen 16 -
ja aina jakeeseen 19: -
"olemme oppineet tuntemaan ja me uskomme sen rakkauden, -
mikä Jumalalla on meihin. Jumala on rakkaus, ja joka pysyy rakkaudessa, -
se pysyy Jumalassa, ja Jumala pysyy hänessä. Näin on rakkaus tullut -
täydelliseksi meissä, että meillä olisi turva tuomiopäivänä; -
sillä sellainen kuin hän on, sellaisia mekin olemme tässä maailmassa.
[...] täydellinen rakkaus karkoittaa pelon, sillä pelossa on rangaistusta;
ja joka pelkää, se ei ole päässyt täydelliseksi rakkaudessa.
Me rakastamme, sillä hän on ensin rakastanut meitä."
Lopussa sanotaan, että me rakastamme Häntä, -
sillä Hän on ensin rakastanut meitä.
Hän näkee sinut sillä tavalla, että olet Hänen rakkaansa.
Siksi apostoli Johannes, joka kirjoitti evankeliumin, Ilmestyskirjan ja kirjeet,
pystyi olemaan niin profeetallinen, vastaanottamaan Ilmestyskirjan -
ja puhumaan selvää ja terävää profetiaa. Miksi?
Koska hän otti identiteetikseen uuden luomuksen: -
Minä olen se opetuslapsi, jota Jeesus rakastaa.
Siksi hän pystyi kirjoittamaan tämän kirjeen. Hän sanoo: -
Rakastamme, sillä Jumala rakasti ensin meitä. Johannes tiesi sen.
Hänellä oli syvä ilmestys: identiteettini ei perustu suorituksiin,-
työhöni, koulutukseeni, taustaani tai kasvatukseeni.
Identiteettini on Jumalassa, ja Hän rakastaa minua.
Ja sen vuoksi haluan antaa elämäni Hänelle ja elää Hänen yhteydessään.
Se on sinunkin identiteettisi. Sinä, joka nyt kuuntelet, -
sinä et ole torjuttu.
Et ole hylätty etkä tuomittu.
Et ole arvoton, vaikka kokemuksesi ja kasvatuksesi väittävät niin.
Ei. Jumala rakastaa sinua täydellisesti.
Luimme, että Jumala on rakkaus.
Koska Jumala on rakkaus, Hän on muuttumaton.
Hän on sama eilen, tänään ja iäti. Hän ei ikinä muutu. Hän on rakkaus.
Kaikki rakkaus, joka on maailmassa ja maailmankaikkeudessa -
tulee Jumalan sydämeltä.
Puhumme keskinäisestä rakkaudesta. On erilaisia rakkauden muotoja -
ja niitä kuvaavia kreikan sanoja. Mutta se kaikki tulee Jumalalta, -
joka on rakkaus. Täydellinen, puhdas rakkaus, -
joka rakastaa sinua ilman ehtoja kaiken aikaa.
Se on identiteettisi. Olet se, jota Isä rakastaa.
Voin nähdä omasta elämästäni, että tämä on todella muuttanut minua.
Vartuin rikkinäisessä kodissa. Isä jätti minut huumeiden takia, kun olin pieni.
Perheemme hajosi hänen riippuvuutensa takia.
Koin monesti syvää torjutuksi ja hylätyksi tulemisen tunnetta.
Nuorena halusin tehdä itsemurhan, -
koska koin, että minulla ja elämälläni ei ollut tarkoitusta.
Elämässäni oli paljon kamppailuja ja pelkoja.
Kun kohtasin Jumalan ja pelastuin, -
Isä alkoi todella ilmoittaa rakkauttaan minua kohtaan -
ja osoittaa, että Kristuksessa en ole enää rikkinäinen.
Kristuksessa ihmisten sanat ja isäni hylkääminen -
eivät määritä minua.
Olen se, mitä minun taivaallinen Isäni sanoo.
Hän sanoo, että olen opetuslapsi, jota Jeesus rakastaa.
Kristuksessa minulla on uusi identiteetti.
Kristuksessa en enää katso itseäni ja näe itseäni tuomittuna, hylättynä, -
epäonnistuneena, vaikka minusta teininä tuntui siltä.
Koin itseni niin arvottomaksi, että voin tappaa itseni ― ei ole mitään väliä.
Katsoin persoonaani ja saavutuksiani elämässä.
Olin epäonnistunut koulussa.
Minulla oli paljon identiteettiongelmia.
Mutta sitten pelastuin. Aivan kuin Jumala lähti Aadamin perään.
Aadam oli piilossa metsässä. Jumala kysyi: "Missä olet?"
Pelastushistoria, jossa Jumala etsi ihmistä -
pimeydestä ja synnistä, huipentui Jeesuksen tulemiseen.
Hän tuli pimeyteemme. Hän oli valkeus, joka loisti pimeydessämme.
Pimeys ei voi voittaa sitä.
Hän tuli minuun ja pimeyteeni ja sanoi: Minä näytän sinulle, -
mikä on totuus sinusta ja kuka sinä olet todellisuudessa.
Hänen valkeutensa...
Valo symboloi ilmestystä ja totuutta.
Hänessä on totuus. Hän on tie, totuus ja elämä.
Hän alkoi näyttää: "Kokemuksesi ja vanhat asiat eivät määritä sinua.
Minä näytän, miten Isä näkee sinut."
Hän vei minut matkalle Isän sydämeen ja näytti, -
miten rakastettu, sisällä ja hyväksytty olen.
Sitä sinäkin olet.
Olet todella rakastettu ja sinulla on suuri tarkoitus.
Jo ennen maailman luomista Jumala suunnitteli sinut.
Hänen näkynsä on kulkea ja elää kanssasi, -
sillä Hän rakastaa sinua ilman ehtoja.
Siksi Johannes sanoo, että olemme oppineet tuntemaan ja uskomme -
sen rakkauden, joka Jumalalla on meihin.
Isä haluaa meidän tuntevan Hänen rakkautensa.
Mutta tunteminen ei vielä riitä. Hän tahtoo, että tunnemme ja uskomme.
Uskominen on sydämen asia.
Hän ei tahdo, että Jumalan rakkaus jää vain teologiseksi käsitteeksi.
Hän tahtoo, että se on sydämen ilmestys, sillä Hän puhuu sydämelle.
Sanon aina, että Isä on sydämeltä sydämelle -Jumala.
Kyse ei ole vain tiedosta ja älystä, vaikka sekin on tärkeää.
Tämä identiteetti pitää kokea.
Jumalan rakkaus pitää kokea olemuksemme syvyyksissä, -
jotta Hän rakkautensa kyllästää sisäisen maailmamme niin, -
että siitä tulee perustus ja otamme identiteetiksi uuden luomuksen.
Uusi luomus, joka sinä olet, on rakastettu, hyväksytty ja sisällytetty.
Sanotaan myös, että Jumala on rakkaus. Olemme puhuneet siitä.
Se, joka pysyy rakkaudessa, pysyy Jumalassa ja Jumala pysyy hänessä.
Se voi kuulostaa oudolta, sillä me olemme Kristuksessa.
Jumala on kaikkialla. Jeesus lupasi, ettei Hän ikinä hylkää eikä jätä meitä.
Room. kirjeen mukaan mikään ei voi erottaa meitä Jumalan rakkaudesta.
Mutta silti Hän sanoo, että se, joka pysyy rakkaudessa, pysyy Jumalassa.
Miten voi pysyä jossakussa, joka ei ikinä jätä sinua?
Miten voi pysyä jossakussa, joka on aina läsnä?
Ihminen voi elää Jumalan kanssa ja tietää Hänen rakkaudestaan, -
mutta silti olla paikalla, jossa hän ei koe itseään rakastetuksi.
On eri asia tuntea jokin käsite ja elää suhteessa jonkun kanssa.
Mutta jos unohtaa keskittyä rakkauteen, harjoittaa sitä rakkautta -
ja elää sitä rakkautta todeksi, -
silloin voi elää ja olla Isän täydelleen rakastama, -
mutta elää vanhan identiteetin mukaisesti hylkäämisessä, pelossa -
ja kaikissa senkaltaisissa muissa asioissa, -
joita ihmiset ovat sanoneet, rikkinäisyydessä.
Siitä tulee identiteettisi mielessäsi. Se ei ole todellinen identiteettisi.
Todellinen identiteettisi on, että olet Isälle rakas.
Koska et pysy siinä pitämällä sitä keskiössä ja antamalla Jumalan -
rakastaa sinua, silloin identiteettisi kiinnittyy muihin asioihin -
etkä koe Hänen rakkauttaan.
Mutta Pyhä Henki osoittaa aina kohti Jumalan rakkautta.
Room. 5:5:n mukaan Jumalan rakkaus on vuodatettu sydämiimme -
Pyhän Hengen kautta. Eli sinulla on Jumalan rakkaus sisimmässäsi.
Sinulla on kaikki tarvitsemasi rakkaus sisimmässäsi.
Pyhä Henki tahtoo, että sinulla on siihen yhteys. Sen saa eri tavoin.
Voi puhua itsestään kuten Johannes: -
Olen opetuslapsi, jota Jeesus rakastaa.
Sanon itselleni niin joka aamu: Olen opetuslapsi, jota Jumala rakastaa.
Päivän mittaan yritän pitää sen keskeisellä sijalla.
Kun palvelen, saarnaan ja rukoilen sairaiden puolesta, -
en toimi omassa voimassani yrittäen rakastaa Jumalaa.
Ei. Annan Jumalan rakastaa minua, -
ja ihmeet, paranemiset, palvelu ja profetiat virtaavat.
Järjestämme paljon profeetta- ja paranemisseminaareja -
sekä evankelioimiskampanjoita monissa eri maissa.
Ei niin, että yritän rakastaa Jumalaa, -
vaan Jumala rakastaa minua ja Hänen rakkautensa virtaa minusta muihin.
Ei, koska on pakko vaan koska Hän rakastaa minua niin, etten voi muuta.
En keskity minun rakkauteeni Jumalaa kohtaan.
Alamme helposti mitata itseämme, miten uskollinen olen ollut.
Miten paljon olen rukoillut ja tehnyt tätä ja tuota.
Miten paljon olen rakastanut Jumalaa.
Sinun rakkautesi Jumalaa kohtaan ei ikinä riitä.
Mutta Hänen rakkautensa sinua kohtaan ei ikinä häviä.
Älä keskity rakkauteesi Jumalaa kohtaan -
vaan Hänen rakkauteensa sinua kohtaan.
Niin pysyt Hänen rakkaudessaan: antamalla Hänen rakastaa sinua.
Työtoverit kysyvät minulta usein, mikä on tärkein asia oppia.
Vastaan, että tärkein asia kaikille ja niille, jotka haluavat palvella Jumalaa,
on että täytyy ymmärtää -
ja elää rakastettuna. Täytyy oppia elämään Isän rakastamana.
Opetuslapset, jotka tietävät olevansa Isän rakastamia, -
kantavat aina hedelmää, sillä Hänen rakkautensa ei ikinä häviä.
Kun Hänen rakkautensa virtaa kauttamme, se parantaa meidät, -
asettaa meidät ennalleen ja korjaa rikkinäisyyden.
Se myös vaatii, kuten Paavali sanoo: Kristuksen rakkaus vaatii meitä.
Miksi? Koska kun koet Hänen rakkautensa ja armonsa, -
koet tarvetta jakaa sitä muillekin.
Miten omistaa täydellisen rakkauden ja uuden identiteetin eikä puhua siitä?
Se on hedelmää siitä, mitä Hän on tehnyt puolestasi.
Luimme, että rakkaus on tullut täydelliseksi meissä, -
että meillä olisi turva tuomiopäivänä.
Miksi? Koska sellaisia kuin Hän on, olemme mekin tässä maailmassa.
Puhuimme aiemmin, että otamme identiteetiksemme uuden luomuksen.
Se on Kristuksen kuva. Eli sellainen kuin Hän on, olet sinäkin.
Ja sinulla on turva tuomiopäivänä, sillä tiedät, että olet Isän täysin rakastama.
Tuomarisi on myös Isäsi.
Hän rakastaa sinua niin täydellisesti, ettet tarvitse viikunanlehtiä.
Sinun ei tarvitse piileskellä tai yrittää esittää parempaa kuin olet.
Hän jo tuntee sinut täysin. Hän tietää kaikki epäonnistumisesi, -
virheesi ja ongelmasi. Kaiken, mitä sinulle on tapahtunut.
Siitä huolimatta Hän rakastaa sinua täydellisesti.
Näkee sinut täydellisenä ja pyhänä Kristuksessa.
Kun tulet Hänen eteensä tuomiopäivänä, -
koet aina sen rakkauden virtaavan kauttasi ja sinulle.
Koska Hän on täydellinen rakkaus.
Hän on ottanut sinut sisään yhteyteen Isän, Pojan ja Pyhän Hengen välillä -
Kristuksessa, ja sinulla on uusi perhe.
Voit olla rohkea ja täysin varma. "Minä kuulun. Minulla on tarkoitus -
ja päämäärä. Minulla on merkitys, ja minä olen toivottu."
Hän haluaa sinut yhteyteensä. Haluaa olla kanssasi.
Hän haluaa yhteyttä kanssasi. Keskustella kanssasi.
Hän ei rakasta sinua pakosta. Hän rakastaa sinua ja myös pitää sinusta.
Se on yksi syy, miksi Raamattu puhuu niin paljon rukouksesta.
Ei vain, jotta voisit pyytää ja saada tuloksia.
Isä pitää keskusteluista ja yhteydestä kanssamme.
Siksi minä pidän profetoimisesta. Siinä minä koen Isän sydämen -
ja jaan kokemuksestani muille, koska olen rakastettu.
Se on profeetallista elämää ja elämän- tyyliä. Elää Jumalan rakastamana.
Koen, että katsojien sydämet parantuvat, -
kun keskitytte Hänen rakkauteen.
Koen, että Hänen voimansa, läsnäolonsa ja rakkautensa -
koskettavat jotakuta nyt ja alkavat parantaa rikkinäisyyttäsi.
Hän vastaanottaa sinut. Sinun ei tarvitse piileksiä eikä hävetä, -
sillä Hänen täydellisessä rakkau- dessaan viikunanlehdet putoavat.
Synti lakkaa kiinnostamasta, sillä Hänen sydämensä on -
niin kiinnostava ja syvä, ettei mikään pysty vetämään sinua pois sen luota, -
kun elät Hänen rakastamanaan.
Luimme, ettei rakkaudessa ole mitään pelkoa, -
sillä täydellinen rakkaus karkottaa pelon.
Maailmassa on paljon pelkoa. Moni ihminen elää pelossa.
Peläten tulevaisuutta, menneisyyttä, ihmisten mielipiteitä.
Monella kristitylläkin on vääränlainen jumalanpelko.
Se ei ole pelkoa, josta Raamattu puhuu ja joka liittyy palvomiseen -
ja Jumalan kunnioittamiseen, sillä Hän on ihmeellinen ja valtava.
Niin hyvä, että se miltei pelottaa. Väärä pelko on rangaistuksen pelkoa.
Uuden testamentin uskovan ei tarvitse pelätä rangaistusta.
Kristuksessa, uudessa luomuksessa olet täysin rakastettu -
ja Hänen rakkautensa karkottaa kaiken pelon.
Sinun ei tarvitse pelätä virheiden tekemistä.
Hänessä kaikki vaikuttaa niiden parhaaksi, jotka rakastavat Häntä.
Sinun ei tarvitse pelätä omaa rikkinäisyyttäsi, -
sillä Kristuksessa, Isän rakkaudessa on parantuminen.
Olipa elämässäsi miten paljon häpeää tahansa, -
Isän käsi ja syleily parantaa sinut siitä häpeästä.
Sinun ei tarvitse pelätä.
Voit olla täysin turvassa. Mitä enemmän koet Hänen rakkauttaan, -
pelko lähtee. Olen nähnyt sen monta kertaa omassa elämässäni.
Hänen rakkautensa poistaa pelon.
Olen joskus pelännyt ja kokenut, etten tee riittävästi tai etten kelpaa.
Mutta kun olen vienyt Hänelle epävarmuuteni ja kipuni, -
Hänen rakkautensa on parantanut ja vapauttanut minut.
En enää elä pelossa vaan rakkaudessa, -
sillä olen täydellisesti Hänen rakastamansa.
Tiedän yhden asian, samalla kun lähestymme ohjelman loppuhetkiä.
Voin sanoa teille monia asioita.
Monista paikoista saa todella hyviä opetuksia Jumalan rakkaudesta, -
mutta suosittelen erottamaan joka päivä aikaa -
Hänen rakkautensa kokemiseen ja Hänen rakastamanaan elämiseen.
Tiedän, että Hänellä on mahtava suunnitelma varallesi -
ja että Hänellä on varattuna sinulle monia asioita.
Löydät sen kaiken Hänen rakkaudestaan.
Ei väliä minkälaisia kamppailuja käyt läpi, miten ikinä olet epäonnistunut, -
miten paljon olet mennyt rikki tai miten paljon menestystä olet saanut, -
tai miten paljon olet kokenut, Hänen rakkautensa on aina vakio.
Tahdon kiittää sinua seurasta.
Jumalan siunausta! Hän rakastaa sinua ilman ehtoja.
Toivottavasti ohjelma siunasi sinua.
Tiedämme, että TV7 tekee tärkeää työtä.
Sillä on hieno näky. Olen varma, että haluat tukea sitä.
Voit soittaa ruudussa näkyvään tukinumeroon.
Puhelun hinta on noin 12 euroa. Kiitämme kaikkia tukijoita.
Voit myös lahjoittaa tukitilille viitettä käyttäen.
Lahjoituksesi siunaa meitä todella.
Kiitos runsaasta lahjoituksestasi.
Suomennos: Marianne Tenetz